
_START_ARTICLE_
Kunstkonserveringen
_START_PARAGRAPH_
Kunstkonserveringen (tidligere Fælleskonserveringen) er de danske kunstmuseers bevarings- og konserveringscenter, der udfører konservering og restaurering af både traditionelle og moderne kunstværker indenfor maleri, grafik, fotografi, skulptur og komposit. Desuden forestår Kunstkonserveringen en lang række tjenester med henblik på bevaring af kunst, herunder: rådgivning om transport og pakning af kunst, klima- og lysforhold, katastrofeberedskab ved vand- og brandskader, tilstandsvurderinger i forbindelse med ind- og udlån af kunstværker samt kurervirksomhed og gennemgang af samlingers bevaringstilstand._NEWLINE_Ud over at være tilknyttet kunstmuseerne udfører Kunstkonserveringen restaurerings- og konserveringsopgaver for andre typer museer, institutioner og samlinger samt for virksomheder og privatpersoner.
_START_SECTION_
Historie
_START_PARAGRAPH_
I 1978 gik en række danske kunstmuseer sammen om at oprette et fælles bevaringscenter, Fælleskonserveringen, organiseret som en almennyttig forening til brug for kunstmuseerne. I første omgang blev der oprettet et værksted på det daværende Aarhus Kunstmuseum. I 1986 blev Fælleskonserveringen delt i to afdelinger. Det allerede eksisterende værksted i Aarhus blev afdeling Vest, mens et nyt værksted, beliggende på Kronborg i Helsingør, blev afdeling Øst. I dag har afdeling Vest til huse i Silkeborg, mens afdeling Øst stadig er beliggende på Kronborg. Fælleskonserveringen skiftede i maj 2014 navn til Kunstkonserveringen.
_START_SECTION_
Daglig leder og afdelingsleder Afdeling Øst
_START_PARAGRAPH_
Chefkonservator Søren Bernsted
_START_SECTION_
Afdelingsleder Afdeling Vest
_START_PARAGRAPH_
Konservator Elizabeth Baadsgaard
_START_SECTION_
Bestyrelse
_START_PARAGRAPH_
Kunstkonserveringen er funderet som en almennyttig forening med en bestyrelse bestående af valgte medlemmer fra de tilknyttede museer og institutioner samt af de to afdelingsledere.
_START_SECTION_
Bestyrelsesformand
_START_PARAGRAPH_
Museumsdirektør Mag. art. Anne Højer Petersen, Fuglsang Kunstmuseum
_START_SECTION_
Næstformand
_START_PARAGRAPH_
Administrationschef Vibeke Dam Andersen, Bornholms Kunstmuseum
_START_SECTION_
Bestyrelsesmedlemmer
_START_PARAGRAPH_
Museumsinspektør Dorthe Juul Rugaard, Arken_NEWLINE__NEWLINE_Museumsinspektør Lucas Haberkorn, Museum Jorn_NEWLINE__NEWLINE_Museumsinspektør Michael Bank Christoffersen, HEART_NEWLINE__NEWLINE_Museumsdirektør Sine Kildeberg, Vendsyssel Kunstmuseum